ไทยพาณิชย์จัดทัพใหม่ ดันลูกค้าใช้บริการเพิ่ม
ธนาคารไทยพาณิชย์ ปรับโครงสร้างครั้งใหญ่ ด้วยการปรับเปลี่ยนหมุนเวียนสายงานผู้บริหารระดับสูง 7 คน ขณะเดียวกันก็ได้แต่งตั้ง 8 รองผู้จัดการใหญ่อาวุโส (SEVP) มีผลตั้งแต่วันที่ 1 เม.ย.ที่ผ่านมา โดย อาทิตย์ นันทวิทยา กรรมการผู้จัดการใหญ่และประธานเจ้าหน้าที่บริหาร ระบุว่า การหมุนเวียนสายงานผู้บริหาร เพื่อผสานการดูแลลูกค้าทุกกลุ่มได้ดีขึ้น และนำประสบการณ์ที่สร้างความเจริญในส่วนงานเดิมมาแนะนำสร้างมุมมองใหม่ๆ เพื่อให้การบริการตรงตามความต้องการลูกค้า ซึ่งจะสนับสนุนให้มีการเพิ่มปริมาณการใช้บริการทางการเงินและผลิตภัณฑ์ต่างๆ ของลูกค้ามากขึ้น ถือเป็นก้าวสำคัญของ SCB Transformationทั้งนี้ ผู้บริหารที่หมุนเวียนหน้าที่ความรับผิดชอบครั้งนี้ ประกอบด้วย พิกุล ศรีมหันต์ ที่เคยดูแลสินเชื่อที่อยู่อาศัย ถูกส่งมารับผิดชอบธุรกิจขนาดกลางและขนาดย่อม หรือเอสเอ็มอี ที่นอกเหนือจากการให้วงเงินสินเชื่อแล้ว ธนาคารยังต้องการจะให้ความรู้ การพัฒนาศักยภาพที่จำเป็น ร่วมมือกับภาครัฐอย่างเป็นระบบ รวมทั้งการสร้างผู้ประกอบการเอสเอ็มอีด้วยการสนับสนุนให้ก้าวสู่ดิจิทัล มาร์เก็ตติ้ง ด้วยค่าใช้จ่ายที่ไม่สูงเกินกำลัง เพื่อสร้างช่องทางเป็นมาร์เก็ตเพลสให้ทุกคนเ
5 เม.ย. 2560

ธนาคารไทยพาณิชย์ ปรับโครงสร้างครั้งใหญ่ ด้วยการปรับเปลี่ยนหมุนเวียนสายงานผู้บริหารระดับสูง 7 คน ขณะเดียวกันก็ได้แต่งตั้ง 8 รองผู้จัดการใหญ่อาวุโส (SEVP) มีผลตั้งแต่วันที่ 1 เม.ย.ที่ผ่านมา โดย อาทิตย์ นันทวิทยา กรรมการผู้จัดการใหญ่และประธานเจ้าหน้าที่บริหาร ระบุว่า การหมุนเวียนสายงานผู้บริหาร เพื่อผสานการดูแลลูกค้าทุกกลุ่มได้ดีขึ้น และนำประสบการณ์ที่สร้างความเจริญในส่วนงานเดิมมาแนะนำสร้างมุมมองใหม่ๆ เพื่อให้การบริการตรงตามความต้องการลูกค้า ซึ่งจะสนับสนุนให้มีการเพิ่มปริมาณการใช้บริการทางการเงินและผลิตภัณฑ์ต่างๆ ของลูกค้ามากขึ้น ถือเป็นก้าวสำคัญของ SCB Transformationทั้งนี้ ผู้บริหารที่หมุนเวียนหน้าที่ความรับผิดชอบครั้งนี้ ประกอบด้วย พิกุล ศรีมหันต์ ที่เคยดูแลสินเชื่อที่อยู่อาศัย ถูกส่งมารับผิดชอบธุรกิจขนาดกลางและขนาดย่อม หรือเอสเอ็มอี ที่นอกเหนือจากการให้วงเงินสินเชื่อแล้ว ธนาคารยังต้องการจะให้ความรู้ การพัฒนาศักยภาพที่จำเป็น ร่วมมือกับภาครัฐอย่างเป็นระบบ รวมทั้งการสร้างผู้ประกอบการเอสเอ็มอีด้วยการสนับสนุนให้ก้าวสู่ดิจิทัล มาร์เก็ตติ้ง ด้วยค่าใช้จ่ายที่ไม่สูงเกินกำลัง เพื่อสร้างช่องทางเป็นมาร์เก็ตเพลสให้ทุกคนเข้าถึง รวมทั้งสร้างวงจรซัพพลายเชนที่สมบูรณ์บนดิจิทัลแพลตฟอร์ม เพื่อให้ผู้ซื้อ-ผู้ขายได้ทำธุรกรรมอย่างสะดวกและเบ็ดเสร็จส่วนธุรกิจสินเชื่อที่อยู่อาศัย ได้โยก จามรี เกษตระกูล เข้ามารับผิดชอบ โดยมุ่งให้พนักงานสินเชื่อที่อยู่อาศัยในการให้คำแนะนำการขอสินเชื่อบ้านแก่ลูกค้า และสานต่อความสัมพันธ์กับพันธมิตรในวงการอสังหาริมทรัพย์ต่อไป จากเดิมที่ จามรี ดูแลการบริหารความเสี่ยงในการอนุมัติสินเชื่อรายย่อยประเภทต่างๆต่อมา คือ สารัชต์ รัตนาภรณ์จะรับผิดชอบงานลูกค้าบุคคลและเครือข่ายสาขา เพื่อยกระดับบริการสาขาและสร้างประสบการณ์ที่ดีให้ลูกค้าทั้งด้านบริการและเทคโนโลยีที่ทันสมัย ตอบรับไลฟ์สไตล์ของลูกค้า จากเดิมที่รับผิดชอบลูกค้าทั้งในและต่างประเทศนอกจากนี้ ยังมีการสลับความรับผิดชอบระหว่าง วศิน ไสยวรรณ กับ ภิมลภา สันติโชค โดย วศิน จะเข้าดูแลกลุ่มลูกค้าขนาดใหญ่และสถาบัน มุ่งการให้บริการครบวงจร มีการพัฒนาผลิตภัณฑ์และบริการทางการเงินต่างๆ เพื่อให้ลูกค้าบริหารเงินอย่างมีประสิทธิภาพ โดยเฉพาะลูกค้าส่วนใหญ่มีธุรกิจในต่างประเทศ และรายรับรายจ่ายเป็นเงินตราต่างประเทศขณะที่ ภิมลภา เข้ารับผิดชอบด้านตลาดเงิน และพัฒนาผลิตภัณฑ์ทางการเงิน เน้นการสร้างรายได้และลดต้นทุนให้แก่ลูกค้า รวมทั้งจะผลักดันบริการทางเงินให้มีความสมบูรณ์ยิ่งขึ้นเพื่อก้าวไปสู่ดิจิทัลแบงก์กิ้งอย่างเต็มรูปแบบในอนาคตส่วน วรวัจน์  สุวคนธ์ ได้รับมอบหมายให้เป็นผู้รับผิดชอบ SCB Academy โดยธนาคารได้ร่วมมือกับสถาบันชั้นนำทั้งในประเทศและต่างประเทศ ในการพัฒนาหลักสูตรที่เหมาะสมให้กับพนักงาน สุดท้าย คือ พรรณพร คงยิ่งยง ที่เข้ามารับผิดชอบ Chief People Officer ดูแลพนักงานไทยพาณิชย์ 2.5 หมื่นคนนอกจากการสลับสายงานแล้ว5 ใน 7 รายนี้ ยังได้รับแต่งตั้งเป็นรองผู้จัดการใหญ่อาวุโส คือ สารัชต์ รัตนาภรณ์ พิกุล ศรีมหันต์ ภิมลภา สันติโชค วศิน ไสยวรรณ และพรรณพร คงยิ่งยง เช่นเดียวกับ ณรงค์ ศรีจักรินทร์ รับผิดชอบ WealthSegment &amp; Product และ Retail Banking &amp; Small SME Solutions และอภิพันธ์ เจริญอนุสรณ์ รับผิดชอบงานปฏิบัติการ ที่ได้รับแต่งตั้งเป็นรองผู้จัดการใหญ่อาวุโส รวมทั้งสิ้น 8 คนอาทิตย์ กล่าวว่า หลังจาก SCB Transformation นี้แล้ว จะเห็นการเปลี่ยนแปลงชัดเจนขึ้นในช่วงครึ่งปีหลัง โดยเฉพาะลูกค้าที่ธนาคารนำเป็นตัวตั้งในการพัฒนาทุกด้าน รวมทั้งความแข็งแกร่งในเชิงธุรกิจและการรักษาผลประโยชน์ของผู้เกี่ยวข้อง